കീഴടക്കി താലിബാന്, ഇസ്ലാമിക് എമിറേറ്റ് ഓഫ് അഫ്ഗാനിസ്ഥാന് പ്രഖ്യാപനവുമായി താലിബാന് അഫ്ഗാനിസ്ഥാന് പൂര്ണമായി താലിബാന് കീഴടക്കി. കാബൂള് കൊട്ടാരത്തില് നിന്ന് അഫ്ഗാനിസ്ഥാന്റെ കറുപ്പും ചുവപ്പും പച്ചയും ചേര്ന്ന പതാക നീക്കം ചെയ്തു, പകരം താലാബാന്റെ കൊടി നാട്ടി. കാബൂള് കൊട്ടാരത്തില് നിന്നുള്ള ദൃശ്യങ്ങള് അല് ജസീറ പുറത്ത് വിട്ടു. താലിബാന്റെ നിയന്ത്രണത്തിലുള്ള അഫ്ഗാനിസ്ഥാന്റെ പേര് ഇസ്ലാമിക് എമിറേറ്റ് ഓഫ് അഫ്ഗാനിസ്ഥാന് എന്നായിരിക്കും എന്നാണ് താലിബാന്റെ പ്രഖ്യാപനം. പ്രഖ്യാപനം ഉടനെ ഉണ്ടാകുമെന്ന് വാര്ത്താ ഏജന്സികള് റിപ്പോര്ട്ട് ചെയ്യുന്നു. അഫ്ഗാന് തലസ്ഥാനമായ കാബൂള് പിടിച്ചടക്കിയതിന് പിന്നാലെയാണ് താലിബാന് നേതാക്കള് പ്രസിഡന്റിന്റെ കൊട്ടാരത്തില് പ്രവേശിച്ചത്. കൊട്ടാരത്തിലെ അഫ്ഗാന് കൊടി നീക്കി താലിബാന് അവരുടെ കൊടി നാട്ടുകയായിരുന്നു. അഫ്ഗാന്റെ പേര് ഇസ്ലാമിക് എമിറേറ്റ് ഓഫ് അഫ്ഗാനിസ്ഥാന് എന്നാക്കി ഉടന് പ്രഖ്യാപിക്കുമെന്നു താലിബാന് അറിയിച്ചു. താല്ക്കാലികമായി രൂപീകരിച്ച മൂന്നംഗ സമിതിക്ക് ഭരണച്ചുമതല നല്കിയതായാണ് സൂചന. മുന് പ്രസിഡന്റ് ഹാമിദ് കര്സായിയുടെ നേതൃത്വത്തിലാണ് സമിതി രൂപീകരിച്ചത്. Tags: afgan featured news taliban അഫ്ഗാനിസ്ഥാന്